Odense Adresse-Contoirs Efterretninger, 1842-02-22
Tolden vil nemlig nu ikke blive mere end omtrent 10 pCt., naar en Tønde Hvede i Engelland staaer mellem 15 og 16 Rbd. J Toldsatserne paa Byg er ligeledes foretaget en betydelig Forandring, og naar f. Ex. Gjennemsnitsprisen paa en dansk Tønde er 7 1/2 Rbd., da er Tolden 2 Rbd. Man kan vel ikke vente Andet, end at Ministrenes Forslag vil blive antaget af Parlamentet, da Oppositionens Styrke ikke er tilstrækkelig og da selv i den Meningerne ere deelte. Vi vedblive iøvrigt at være af den Formening, at det vel, saaledes som ogsaa Efterretningerne fra Engelland lyde, ikke vil blive ved Reformen i Kornloven alene, men at den vil udstrække sig til alle de Produkter, som have meest Jnteresse for Danmark. For at Man kan gjøre sig et Begreb om, paa hvilken hurtig Maade Peels Forslag i sin fulde Udførlighed er kommen til Dublin, anfører "Standards Redaction, at den har sørget for ved en Extra-Dampvogn at sende et fuldstændigt Referat endnu samme Nat fra London til Birmingham, Manchester og Liverpool, hvor disse Efterretninger ankom næste Morgen tidlig og derfra expederedes med et Dampskib til Jrland, saa at Man samme Eftermiddag havde Efterretninger i Dublin. Jkke saa gunstigt bedømmes det Peelske Forslag i Engelland og det er alt i denne Avis berettet, at Sir Peel er bleven brændt in essigie i Derby. Antikornlovforsamlingernes Antal stiger: den saaledes benævnte Forsamling, hvis Deputerede for Tiden opholde sig i London, har havt et stormende Møde. Deputationen bestaaer af 583 Medlemmer hvoriblandt 115 Geistlige af de forskjellige Sekter. En af disse Geistlige, en Hr. Spencer, foreslog i det sidste Møde, at Man i London skulde iværksætte et uskyldigt Kornlov-Oprør, for at tvinge Underhuset til at adoptere Nationens Ønsker. J dette Øiemeed skulde Man kalde 1000 Mand af Manchesters Befolkning til London, og lade dem i høitidelig Procession drage igjennem den engelske Hovedstads Gader; Omkostningerne, meente Hr. Spencer, kunde passende dækkes ved de 10,000 Pd. Sterling, som Bazaren i Manchester havde indbragt. "Afslutter en Contrakt - udbrød Taleren – med Jernbane directionen, leier et eget Vogntog, sætter 1000 Mand i Vognene, giver dem en god Anfører, lader dem med betydningsfulde Faner drage igjennem Londons Gader, lader dem forblive i 14 Dage i London og lader dem dagligen drage i Procession omkring Underhuset, hvor Monopolernes Forsvarere sidde. Giver Enhver af dem en Antikorntrompet og lader dem 7 Gange drage omkring Husets Mure. Erindrer Eder Jerichos Fald! Og naar de med de udhungrede og blege Ansigter vandre igjennem Gaderne, tvivler da ikke paa, at Londons Fattige ville forene sig med dem, tvivler ikke om, at Antikornlovstrompeterne ville omstyrte Underhusets MurelFrankerig. Debatterne om Valgreformen ere begyndte i Deputeredekammeret, idet Hr. Ducos er fremkommet med sit Forslag om at Vælgernes Antal skulde forøges med de Personer, der staae paa den saakaldte anden Juryliste c: de, der ere competente til at være Medlemmer af en Jury - i Hovedsagen graduerede Personer, Lærde og Kunstnere. Jndenrigsministeren var den Første, der tog Ordet for at tale imod Forslaget. Prinds Ernst af Hessen Philipsthal siges at beile til Prindsesse Clementines Haand; maaskee Grunden til dette Rygte ene ligger i, at Prindsen har havt en Audients hos Kongen.